रोमा र नेपोली विजयी
इटालियन सिरी 'ए' अन्तर्गत शनिबार एएस रोमा र नेपोली विजयी भएका छन् । रोमाले लाजियोलाई २-१ तथा नेपोलीले पनि एसी मिलानलाई सोहि स्कोरले पराजित गर्‍यो ।
रोम — इटालियन सिरी 'ए' अन्तर्गत शनिबार एएस रोमा र नेपोली विजयी भएका छन् । रोमाले लाजियोलाई २-१ तथा नेपोलीले पनि एसी मिलानलाई सोहि स्कोरले पराजित गर्‍यो ।रोमाको जितमा सबै गोल दोस्रो हाफमा सम्भव भएको थियो । डिएगो पेरोट्टि र राड्जा नाइङ्गोलानले गोल गरेपछि रोमाले २-० को अग्रता लियो । चिरो इम्मोबिलेले पेनाल्टिमार्फत गोल गर्दै अग्रता घटाएपनि जित दिलाउन सकेनन् ।अर्को खेलमा नेपोलीले दुवै हाफमा १/१ गोल गर्दै लिग तालिकामा शीर्ष स्थानमा कायमै रहयो । लोरेन्जो इन्सिन्याले पहिलो हाफ र पिटोर जिलेन्सकीले दोस्रोमा गोल गरेका थिए । मिलानका लागि अन्तिम मिनेटमा एलेसियो रोमाग्नोलीले सान्त्वना गोल फर्काए ।यस जितसँगै नेपोली १३ खेलमा ३५ अंक बोकेर शीर्ष स्थानमा अपराजित छ । रोमा पनि १२ खेलमा ३० अंक जोड्दै तेस्रो स्थानमा छ । दोस्रो स्थानको युभेन्टसको १२ खेलमा ३१ अंक छ ।